**PRAVILA**

za sodelovanje

na fotografskem natečaju Notranjskega regijskega parka

**»Vsi obrazi Cerkniškega jezera«**

**Organizator in tema natečaja**

Organizator fotografskega natečaja je Notranjski regijski park. Pod naslovom »Vsi obrazi Cerkniškega jezera« razpisujemo 6 sklopov, znotraj teh pa 46 kategorij različnih motivov, posnetih na Cerkniškem jezeru.

Natečaj je razpisan z namenom pridobitve fotografij, ki bodo sestavni del posameznih interpretacijskih točk v Centru za obiskovalce na Cerkniškem jezeru.

**Sodelovanje na natečaju**

Na natečaju lahko sodelujejo tako slovenski državljani kot tujci. Na natečaju ne morejo sodelovati ožji družinski člani zaposlenih pri organizatorju. S tem, ko udeleženec pošlje svojo fotografijo na natečaj, udeleženec sprejme tudi razpisne pogoje natečaja. Vsak udeleženec lahko na natečaju sodeluje z neomejenim številom fotografij.

**Oddaja fotografij in trajanje natečaja**

Fotografije sprejemamo po elektronski pošti na e-naslov:

maja.kosuta@notranjski-park.si, v ZADEVO pripiši »Vsi obrazi Cerkniškega jezera«.

Fotografije lahko pošljete tudi na digitalnem mediju priporočeno na naslov Notranjski regijski park, Tabor 42, 1380 Cerknica, s pripisom za Foto natečaj.

Skupaj s poslano fotografijo je potrebno poslati obrazec »Podatki«, ki je sestavni del razpisa. Vsaka fotografija mora biti opremljena s svojim obrazcem.

Fotografski natečaj se začne z objavo natečaja na spletni strani <https://www.notranjski-park.si>, dne **14. 1. 2021.**

Rok za oddajo fotografij je **15. 2. 2021.**

 **Sklopi in pripadajoče kategorije natečaja**

1. SKLOP 1 - RIBOLOV

Kategorije:

1. 1850-1950
2. 1950-2000
3. 2000-prihodnost
4. SKLOP 2 - KOŠNJA

Kategorije:

1. Do 1950
2. 1950-2000
3. 2000-2020
4. 2020-prihodnost
5. SKLOP 3 - ŽIVAL

Kategorije:

1. Vidra
2. Paglavec
3. Žaba
4. Ptice jedo ribe
5. Ščuka
6. SKLOP 4 - ČLOVEK

Kategorije:

1. Lojtrnik
2. Čoln
3. Drsalke
4. SKLOP 5 – JEZERO

Kategorije:

1. Suho
2. Polno
3. Led
4. SKLOP 6 – POD DROBNOGLEDOM

Kategorije:

1. Benetek
2. Nova Karlovica
3. Narti
4. V. Karlovica
5. V. Karlovica / voda
6. M. Karlovica
7. Jamski zaliv
8. Vodonos
9. Retje
10. Sitarica
11. Ponikve
12. Ajnce jame
13. Levišča
14. Kotel
15. Zadnji kraj
16. Rešeto / suho
17. Rešeto / voda
18. Rešeto / polno & prazno
19. Tresenec
20. Otoški Obrh
21. Vranja jama
22. Skadulca
23. Šteberški Obrh
24. Veselova jama
25. Grahovščica
26. Martinjski obrh
27. Izvir GJ
28. Izvir GJ / voda

**Fotografije – tehnične zahteve**

Tehnika: poljubna

Format: JPEG

Priporočena minimalna dimenzija: 1920 slikovnih pik (daljša stranica)

Priporočena minimalna velikost datoteke: 1,5 MB

**Izbor najboljših del in nagrade**

Nagrajena bo ena fotografija iz vsake posamezne kategorije vsakega sklopa. Izbor zmagovalne fotografije bo opravila strokovna žirija. Zmagovalna fotografija vsake posamezne kategorije bo prejela denarno nagrado v višini 50 EUR.

Organizator si pridržuje pravico, da v posamezni kategoriji ne izbere zmagovalne fotografije, v kolikor sodelujoče fotografije na natečaju ne ustrezajo opisu motiva.

Nagrajenci natečaja bodo znani najkasneje **12. marca 2021**. Seznam bo objavljen na spletni strani Notranjskega parka (<https://www.notranjski-park.si>) in na Facebook profilu Notranjski park (<https://www.facebook.com/notranjskipark/>).

**Avtorstvo**

Udeleženci natečaja z oddajo fotografij organizatorju natečaja zagotavljajo, da so sami lastniki in avtorji fotografij oziroma da so izključni imetniki avtorskih pravic in da na teh fotografijah ne obstajajo kakršnekoli pravice tretjih oseb. V primeru, da so na oddanih fotografijah upodobljene osebe, ki jim na podlagi veljavnih predpisov pripadajo osebnostne ali kakršnekoli druge pravice, udeleženci natečaja zagotavljajo, da so pridobili ustrezna dovoljenja upodobljenih oseb za uporabo fotografij z njihovo podobo.

Nagrajeni avtorji v vsaki posamezni kategoriji z organizatorjem podpišejo avtorsko pogodbo o prenosu vseh materialnih avtorskih pravic na organizatorja.

**Končne določbe**

Rezultati izbora so dokončni, pritožba ni mogoča.

V času trajanja natečaja bodo pravila na vpogled na spletni strani Notranjskega parka (<https://www.notranjski-park.si>).

Organizator lahko kadarkoli spremeni pogoje natečaja, če to zahtevajo vzroki tehnične ali komercialne narave oziroma vzroki na strani javnosti. Morebitne spremembe bodo objavljene na spletni strani <https://www.notranjski-park.si>.